लोक आ गे – सुराज भी आही …
लेले तो बना लेबो, काबर चिंता करत हस, हमर परदेस के मुखिया डाक्टर हर सब के सुरता करथे हमर काबर निही करही जरुर करही 12 बछर के पेहली के रायगढ़ ला देख आऊ अभी के ला देख, 2003 के पेहली जिंदल के आलावा कोनो फेक्टरी रिहिस काय, आज 2015 में देख कतनो फेक्टरी आ गे, 20 ठन स्पंज, 30 ठन इंडक्शन, 70 ठन राईस मिल, 5 ठन रोलिंग मिल, 10 ठन पावर प्लांट, 10 ठन कोयला खदान, 100 ठन क्रेशर, 2500 ट्रक डम्पर, आऊ कई ठी उदयोग धंधा चालू होइस के निही, ते बेर्रा हस बे, कुछु नी जानस, कोनो भी क्षेत्र के विकास के पेहली रद्दा होथे ओखर औद्योगीकरण आऊ सम्पदा के दोहन, हमर रायगढ़ में दुनो बड तेजी ले होथ हवय। होथ हावय के निही बता ना बे। ले तो हां कह न रे। अब आगे सुन येतना सब होगे आऊ कोन कोन ला काय काय मिलिस। सबले पेहली परदेस के सरकार हा सब उद्योगपति मन ले एमओयू सौदा करिस जामे तय होईस की सरकार हर काय काय सुविधा दिही और बदला में उद्योगपति हा उद्योग लगाही। दुनो के मन जमिस ता ले सौदा पक्का होगे। बम्बई दिल्ली ले उद्योगपतिमन हवाई जहाज में रायपुर आइन फेर वहां ले रायगढ़ आइन। ओ मन जमीन के मांग करीन, पानी के मांग करीन, टेक्स मन में छुट के मांग करीन, डेम आऊ बेराज के मांग करीन, उद्योग लगाए बर हर प्रकार के सहायता के मांग करीन, सरकार अपन सौदा के मुताबिक ओमन के पूरा मदद करिस, हमऊ मन ला सरकार समझा दिस कोनो चिंता झन करव सबके भला होही अपन अपन जमीन ला दे देवव सबला नौकरी मिलही अच्छा हजार्ना मिलही खुद के साथ क्षेत्र के भी विकास होही। हमन ठहरे छत्तीसगढ़िया चिकन चुपड़ गोठ बात में आ गेय आऊ सबो जमीन के साथ साथ उद्योग लगाए बर अपन सहमती घलो दे देंय। उद्योग लग गे सरकार ला बने पैसा राजस्व आऊ टेक्स के रूप में मिले लग गे। उद्योगपति मन भी अपन अपन उद्योग में कमाय लग गिन। हमन के काय हे कोनो कोनो ला नौकरी मिलिस कोनो कोनो ला नी मिलिस, कोनो कोनो ला थोड़े थोड़े पैसा जमीन अधिग्रहण के नाम के मिलिस कोनो ला तो निहीच मिलिस। आऊ सब्बो झिन विकास के बाट जोहत हन। क्षेत्र के परदुसण स्तर हर बहुंत बाढ़ गे हे सब्बो अंग काला राखड बिखरे हे। सब झी कथे ये तो अभी शुरूआत हे आघू आघू देखबे काय होही लगभग 40000 टन कोयला के राखड रोज निकल्ही। धुल आऊ धुंवा से भरपूर स्वास्थ्य बर सबले खतरनाक क्षेत्र बनही हमर रायगढ़।
हमर परधान मंत्री नरेंद्र मोदी हा अभी एक बढ़िया काम करिस हावय ओखर मुताबिक हमर क्षेत्र के कोयला खदान मन ले जो भी कोयला निकल्ही ओकर जतना भी पैसा मिलही ओला परदेस सरकार हा पाहि केंद्र सरकार नी ले। अभी तक जतना कोयला खदान मन के नीलामी होए हे ओमन में उत्पादन चालू होहे ले लगभग 2500 करोड़ रुपया हर बछर हमर परदेस सरकार ला मिलही जा में वो हमन के क्षेत्र के साथ परदेस के विकास घलो करही। वास्तव में अगर हमर परदेस सरकार के मुखिया डाक्टर साहिब रायगढ़ ले जतना पैसा पावत हावय और आघू जतना पाहि ओके 10 % दस परतिसत भी यीन्ही खर्चा करही तो रायगढ़ क्षेत्र हर अगला 5 बछर में काफी आगे बाढ़ जाही आऊ हमन भी केहे सक्बो “सबके साथ सबका विकास”।
हमन ला काय चाहिए
0 जमीन के बदला जमीन और दाम में अंतर के बराबर हजार्ना
0 जाखर जमीन लिहा उखर घर के मनखे ला नौकरी
0 परदुसन के रोकथाम कड़ाई से होना चाहिए
0 राखड ला येती तोती नइ फेकय अच्छा व्यवस्था करय
0 सब्बो अंग के सड़क अच्छा बनाव रोज दुरघटना होवत हावय
0 जब तक नया रेल लाइन नी बनत हावय तब तक चालू रेल सायडिंग के व्यवस्था करव खदान अव उद्योग ले सायडिंग तक के सड़क बनाव
0 क्षेत्र के विकास करव – गाँव मन में अमूल दूध डेरी सहूँ यहाँ भी सहकारी डेरी खोलव, मनखे मन ला गरवा देवव अव दूध बिसोव जाखर ले ओमन के आजीविका चलही।
0 सब्जी भाजी के खेती ला बढ़ावा देवव, अच्छा सब्जी मंडी बनाव
0 फेकतरी मन के सीएसआर के पूरा पैसा लेवा आऊ ओखर ले गाँव गाँव म अच्छा स्कुल, शौचालय, मार्किट, सर्व सुविधायुक्त काम्प्लेक्स, मंगल भवन, जल संरक्षण के व्यवस्था, स्थानीय रोजगार के साधन, काम मन में स्थानीय मनखे मन ला प्राथमिकता देय जावय
0 रायगढ़ के रिंग रोड आऊ बायपास सड़क बनाव
0 शहर में तीन चार ठन अंग्रेजी माध्यम के स्कुल खोलव, केन्द्रीय विद्यालय के क्षमता अव शिफ्ट बढ़ाव, सबो विधा ले परिपूर्ण अच्छा रोजगार परक कालेज खोलव जामे पढ़ कर हमर बच्चा मन ला क्षेत्र के युवा मन ला नौकरी मिले
0 सड़क में एक्सीडेंट से बचाव बर दु ठन डाक्टर आऊ सब उपचार सुविधायुक्त ट्रामा वेन 24 घंटा चलाव
0 सब ब्लाक मन म अस्पताल सुविधा डाक्टर अव सब्बो सुविधा संग खोलव
0 अलग अलग क्षेत्र मन के समेकित विकास अलग अलग सेक्टर बनाके जैसे भिलाई के करे हावव हमार क्षेत्र के भी करव
0 रायगढ़ जिला के सब्बो बिकास खंड मन के विकास करे बर ठोस दीर्घ योजना बना कर ओकर विकास करव
0 पहली जो ग्राम सुराज में आवेदन और शिकायत आये हे ओमन के निराकरण नी हो पाईस है ओला पूरा कराव आऊ अभी के ला भी सुरता करिहा
गांव मन के चौपाल के गोठ बात ले साभार
hne_Deva hne_Deva hne_Deva hne_Deva bho_Deva hne_Deva hin_Deva hne_Deva hne_Deva hne_Deva hne_Deva bho_Deva hne_Deva hne_Deva hne_Deva bho_Deva hne_Deva hne_Deva hne_Deva hin_Deva hne_Deva